C 63/6

Ar aizsargātu nosaukumu apzīmēta vīna nozares produkta specifikācijas grozījuma pieteikuma publikācija saskaņā ar Eiropas Parlamenta un Padomes Regulas (ES) Nr. 1308/2013 105. pantu

(2020/C 63/05)

Šī publikācija dod tiesības divu mēnešu laikā no šīs publikācijas dienas izteikt pret šo pieteikumu iebildumus atbilstīgi Eiropas Parlamenta un Padomes Regulas (ES) Nr. 1308/2013 (1) 98. pantam.

PRODUKTA SPECIFIKĀCIJAS GROZĪJUMA PIETEIKUMS

“Terrazze Retiche di Sondrio”

PGI-IT-A1352-AM02

Pieteikuma iesniegšanas datums: 2017. gada 24. jūlijs.

1. Grozījumam piemērojamie noteikumi

Regulas (ES) Nr. 1308/2013 105. pants — grozījums, kas nav maznozīmīgs

2. Grozījuma apraksts un pamatojums

2.1. Nosaukuma maiņa

Apraksts Grozījums paredz mainīt nosaukumu no “Terrazze Retiche di Sondrio”, pārdēvējot to par “Alpi Retiche”.

Pamatojums Pieprasījuma mērķis ir dot iespēju valsts un jo īpaši starptautiskajiem patērētājiem nekavējoties identificēt šā vīna ražošanas apgabalu, kā arī dot iespēju īpaši izcelt ražošanas apgabala kalnaino dabu, identificējot to ar konkrētu reģionu Alpos, proti, Rētijas Alpiem. “Alpi Retiche” (IGT) (Indicazione Geografica Tipica — tipiska ģeogrāfiskās izcelsmes norāde) vīniem ar minēto Rētijas daļu Alpos ir gadsimtiem senas un ciešas saiknes. Šajā apgabalā esošās nogāžu īpatnības ģeoloģijas, morfoloģijas, augsnes un klimata ziņā dāvā vīnkopībai labvēlīgus vides apstākļus. Rētijas Alpi aizsargā Valtellina apgabalu no aukstajiem ziemeļu vējiem, un uz dienvidiem vērstā teritorija nodrošina nodrošina to, ka gadā vidēji ir vairāk nekā 1900 stundu liels saules spīdēšanas ilgums, kāds parasti vērojams tikai krietni zemākos platuma grādos Rētijas Alpu nogāzes visu dienu gandrīz nepārtraukti apspīd saule, nodrošinot ļoti labi piemērotu klimatu vīnogulājiem, kuri ražo lieliskas vīnogas. Augsne ir sekla un galvenokārt (aptuveni 70 %) smilšaina, taču sausā krāvuma akmens mūru būvniecības paņēmiens vīnkopjiem ir ļāvis augsni Rētijas pusē izmantot pēc iespējas labāk, padarot to sevišķi produktīvu.

Nosaukums jāmaina visos specifikācijas pantos, kā arī vienotā dokumenta 1.1., 1.4., 1.5., 1.6. un 1.8. iedaļā.

2.2. Kategorijas “Dzirkstošais vīns” ieviešana

Apraksts Ar šo grozījumu tiek ieviests tiek ieviests dzirkstošais baltvīns un dzirkstošais sārtvīns. To ražo, izmantojot tradicionālo metodi.

Pamatojums Kopš 19. gadsimta 70. gadiem dažādas vietējās saimniecības ražo dzirkstošo vīnu no Valtellina ielejā galvenās šķirnes — “Nebbiolo” — vīnogām, kuras iespējams papildināt ar citu šķirņu vīnogām. Prasība ietvert šo kategoriju tipiskajā ģeogrāfiskās izcelsmes norādē IGT ir ar mērķi paaugstināt vērtību šim produktam, kam ir ciešas saiknes ar ražošanas apgabalu un šķirni, kurai šajā vīnkopības zonā ir liels potenciāls. Dzirkstošo vīnu ražošanai labvēlīgus apstākļus nodrošina diennakts temperatūras svārstības, kas sevišķi krasas ir galvenokārt ražas novākšanas laikā. Šis faktors ne tikai veicina apgabalam raksturīgo garšas prekursoru uzkrāšanos, bet arī ļauj vīnogās saglabāt līdzsvaru starp cukuru saturu un skābju saturu, kas ir jo izteiktāki, jo augstāk virs jūras līmeņa atrodas vīndārzs. Šie aspekti ir likuši arvien lielākam skaitam saimniecību sākt ražot šāda veida vīnu.

Šie grozījumi attiecas uz produkta specifikācijas 1., 2., 4., 6., 7. un 9. pantu un vienotā dokumenta 1.3., 1.4. un 1.8. iedaļu.

2.3. Jaunu šķirņu ieviešana

Apraksts Grozījums attiecas uz “Cabernet Carbon N.”, “Cabernet Cortis N.”, “Helios B.”, “Johanniter B.”, “Prior N.”, “Solaris B.” un “Bronner B.” šķirnes ieviešanu vīnā izmantoto vīnogu šķirņu kombinācijā.

Pamatojums Šīs vīnogu šķirnes ir pierādījušas spēju pielāgoties nelabvēlīgiem apstākļiem, un augu aizsardzības līdzekļu lietošana tām vajadzīga mazākā mērā. Patlaban notiekošā pāreja uz ilgtspējīgiem lauksaimniecības veidiem (kādiem Valtellina dabas apstākļi labi piemēroti), kā arī iespēja ieviest iepriekšminētās šķirnes, var būt vērtīgs papildu elements, ar ko samazināt augu aizsardzības līdzekļu izmantošanu un stimulēt audzēšanu teritorijās, kuras ir grūtāk apsaimniekot mehanizēti. Līdz ar to vīndārzu apsaimniekošana kļūtu videi draudzīgāka un mazāk intensīva. Šādu iznākumu paredz arī Fondazione Edmund Mach un Fondazione Fojanini veiktie pētījumi. Šī iespēja ir ļoti svarīga arī pamesto vīndārzu atjaunošanai.

Šie grozījumi attiecas uz produkta specifikācijas 1. un 2. pantu un vienotā dokumenta 1.7. iedaļu.

2.4. Faktiskās spirta tilpumkoncentrācijas pazemināšana Passito Bianco tipa produktos

Apraksts Grozījums paredz Passito Bianco tipa vīna faktisko spirta tilpumkoncentrāciju no 12 % pazemināt līdz 10 %.

Pamatojums Vīna ražošanā izmantojamo vīnogu žāvēšana, kuras mērķis ir vīnogu mīkstumā un mizā esošos metabolītus koncentrēt vīnogu misā, vislabākos rezultātus dod saldajos vīnos, piemēram, Passito vīnos. Nemainot produkta organoleptiskās īpašības, tādējādi var iegūt vīnu, kurā spirta un cukuru saturs ir labi piemērotā līdzsvarā. Šie vīni paplašina vīnu klāstu un atbilst vīna nozares vajadzībām šajā apgabalā.

Šis grozījums attiecas uz produkta specifikācijas 6. pantu un vienotā dokumenta 1.4. iedaļu.

VIENOTS DOKUMENTS

1. Produkta nosaukums

“Alpi Retiche”

2. Ģeogrāfiskās izcelsmes norādes veids

AĢIN – aizsargāta ģeogrāfiskās izcelsmes norāde

3. Vīnkopības produktu kategorijas

1. Vīns

4. Dzirkstošais vīns

8. Pusdzirkstošais vīns

15. Vīns no vēlīni novāktām, žuvušām vīnogām

16. Pārgatavu vīnogu vīns

4. Vīna vai vīnu apraksts

Alpi Retiche Bianco (norādot vīnogu šķirni)

Krāsa: salmdzeltena, reizumis ar zaļiem toņiem.

Smarža: svaiga, izsmalcināta, atgādina ziedus.

Garša: sausa, aromātiska, patīkama.

Minimālā kopējā spirta tilpumkoncentrācija: 10,50 %.

Minimālais bezcukuru ekstrakta saturs: 13,00 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 3,50 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

Alpi Retiche Rosso (norādot vīnogu šķirni) un Alpi Retiche Novello

Krāsa: dažādas intensitātes rubīnsarkana.

Smarža: svaiga, augļaina.

Garša: svaiga, aromātiska, maiga, ar viegli izteiktu tanīniem piemītošu raksturu.

Minimālā kopējā spirta tilpumkoncentrācija: 10,50 %.

Minimālais bezcukuru ekstrakta saturs: 17,00 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 3,50 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

Alpi Retiche Rosato (norādot vīnogu šķirni)

Krāsa: no bāli sārtas līdz izteikti sārtai.

Smarža: maiga, izsmalcināta.

Garša: sausa, svaiga, augļaina.

Minimālā kopējā spirta tilpumkoncentrācija: 10,50 %.

Minimālais bezcukuru ekstrakta saturs: 14,00 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 3,50 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

Alpi Retiche Passito Bianco

Krāsa: intensīvi dzeltena ar zeltainu nokrāsu.

Smarža: daudzšķautņaina, sarežģīta, intensīva.

Garša: salda, pilnestīga, harmoniska, eleganta, ēteriski piesātināta.

Minimālā kopējā spirta tilpumkoncentrācija: 16,00 g/l.

Minimālais bezcukuru ekstrakta saturs: 13,00 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 10,00 Minimālais kopējais skābums 3,50 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

Alpi Retiche Passito Rosso

Krāsa: spilgti rubīnsarkana.

Smarža: daudzšķautņaina, atgādina ziedus.

Garša: salda, augļaina, harmoniska, patīkama.

Minimālā kopējā spirta tilpumkoncentrācija: 16,00 %.

Minimālais bezcukuru ekstrakta saturs: 17,00 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 12,00 Minimālais kopējais skābums 3,50 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

Alpi Retiche Vendemmia Tardiva Rosso

Krāsa: rubīnsarkana.

Smarža: intensīva, savdabīga, sarežģīta.

Garša: izteikta, harmoniska, ar tanīniem patīkami piesātināta.

Minimālā kopējā spirta tilpumkoncentrācija: 13,00 %.

Minimālais bezcukuru ekstrakta saturs: 17,00 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 11,00 Minimālais kopējais skābums 3,50 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

Alpi Retiche Vendemmia Tardiva Bianco

Krāsa: salmdzeltena, ar zeltainu nokrāsu.

Smarža: sarežģīta, daudzšķautņaina, ar mineralitātes niansēm.

Garša: pilnestīga, harmoniska, eleganta, patīkama.

Minimālā kopējā spirta tilpumkoncentrācija: 13,00 %.

Minimālais bezcukuru ekstrakta saturs: 13,00 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) 11,00 Minimālais kopējais skābums 3,50 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

Alpi Retiche Spumante Metodo Classico

Krāsa: dažādas intensitātes salmdzeltena līdz zeltaina.

Smarža: maiga, izsmalcināta, daudzšķautņaina, ar notīm, kas iegūtas no otrējās raudzēšanas pudelē.

Garša: aromātiska, svaiga, maiga un harmoniska.

Minimālā kopējā spirta tilpumkoncentrācija: 11,50 %.

Minimālais bezcukuru ekstrakta saturs: 14,00 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5,0 Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

Alpi Retiche Spumante Metodo Classico Rosé

Krāsa: piemīt dažādas intensitātes sārtums.

Smarža: maiga, izsmalcināta, daudzšķautņaina, ar notīm, kas iegūtas no otrējās raudzēšanas pudelē.

Garša: svaiga, aromātiska, maiga un harmoniska.

Minimālā kopējā spirta tilpumkoncentrācija: 11,50 %.

Minimālais bezcukuru ekstrakta saturs: 15,00 g/l.

Visi analītiskie parametri, kas nav norādīti šajā tabulā, atbilst ierobežojumiem, kādi noteikti valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5,0 Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a. Galvenās vīndarības metodes

Minimālais izturēšanas laiks

Īpašā vīndarības metode

Ar IGT“Alpi Retiche Passito” un “Alpi Retiche Vendemmia Tardiva” [vēlīnā raža] apzīmētajiem vīniem jābūt izturētiem minimālo izturēšanas laiku, proti, vismaz līdz tā gada 30. jūnijam, kas seko ražas novākšanai.

b. Maksimālās ražas

“Alpi Retiche”

14 000 kg vīnogu no hektāra.

“Alpi Retiche”

112 hl no hektāra.

“Alpi Retiche Passito”

56 hl no hektāra.

“Alpi Retiche Vendemmia Tardiva”

84 hl no hektāra.

6. Noteiktais ģeogrāfiskais apgabals

Ražošanas apgabalā, kurā augušās vīnogas izmanto, lai ražotu misas un vīnus, uz kuriem drīkst attiecināt tipisko ģeogrāfiskās izcelsmes norādi “Alpi Retiche” (IGT), ietilpst visa šādu pašvaldību administratīvā teritorija, kas atrodas Sondrio provincē: Albosaggia, Ardenno, Berbenno di Valtellina, Bianzone, Buglio in Monte, Castione Andevenno, Cercino, Chiavenna, Chiuro, Cino, Civo, Dazio, Dubino, Faedo, Gordona, Mantello, Mello, Menarola, Mese, Montagna in Valtellina, Morbegno, Piateda, Piuro, Poggiridenti, Ponte in Valtellina, Postalesio, Prata Camportaccio, Sernio, Sondrio, Teglio, Tirano, Traona, Tresivio, Villa di Chiavenna un Villa di Tirano.

7. Galvenā(-ās) vīna vīnogu šķirne(-es)

“Ancellotta N.”

“Barbera N.”

“Bonarda N.”

“Bussanello B.”

“Cabernet Franc N.” — “Cabernet”

“Cabernet Sauvignon N.” — “Cabernet”

“Carmenère N.”

“Chardonnay B.”

“Cortese B.”

“Corbina N.”

“Croatina N.”

“Dolcetto N.”

“Erbaluce B.”

“Fortana N.”

“Franconia N.”

“Freisa N.”

“Garganega B.”

“Grappello Ruberti N.”

“Groppello di Mocasina N.” — “Groppello”

“Groppello di S. Stefano N.” — “Groppello”

“Groppello Gentile N.” — “Groppello”

“Manzoni Bianco B.” — “Incrocio Manzoni 6.0.13 B.”

“Incrocio Terzi n.1 N.”

“Invernenga B.”

“Kerner B.”

“Lagrein N.”

“Lambrusco di Sorbara N.” — “Lambrusco”

“Lambrusco Grasparossa N.” — “Lambrusco”

“Lambrusco Maestri N.” — “Lambrusco”

“Lambrusco Marani N.” — “Lambrusco”

“Lambrusco Salamino N.” — “Lambrusco”

“Lambrusco Viadanese N.” — “Lambrusco”

“Malvasia Bianca di Candia B.” — “Malvasia”

“Malvasia di Candia Aromatica B.” — “Malvasia”

“Marzemino N.”

“Merlot N.”

“Meunier N.”

“Molinara N.”

“Montepulciano N.”

“Moscato Bianco B.” — “Moscato”

“Moscato di Scanzo N.” — “Moscato”

“Moscato Giallo B.” — “Moscato”

“Moscato Rosa Rs.”

“Müller Thurgau B.”

“Nebbiolo N.”

“Negrara N.”

“Pignola N.”

“Petit Verdot N.”

“Pinot Bianco B.”

“Pinot Grigio”

“Pinot Nero N.”

“Raboso Veronese N.” — “Raboso”

“Rebo N.”

“Riesling Italico B.” — “Riesling”

“Rondinella N.”

“Rossola Nera N.” — “Rossola”

“Sangiovese N.”

“Sauvignon B.”

“Schiava Gentile N.” — “Schiava”

“Schiava Grigia N.” — “Schiava”

“Schiava Grossa N.” — “Schiava”

“Schiava N.”

“Syrah N.”

“Teroldego N.”

“Timorasso B.”

“Tocai Friulano B.”

“Traminer Aromatico Rs”

“Trebbiano di Soave B.” — “Trebbiano”

“Trebbiano Giallo B.” — “Trebbiano”

“Trebbiano Romagnolo B.” — “Trebbiano”

“Trebbiano Toscano B.” — “Trebbiano”

“Uva Rara N.”

“Veltliner B.”

“Verdea B.”

“Verdese B.”

“Vespolina N.”

“Cabernet Carbon N.”

“Cabernet Cortis N.”

“Helios B.”

“Johanniter B.”

“Prior N.”

“Solaris B.”

“Bronner B.”

8. Saiknes vai saikņu apraksts

“Alpi Retiche”. Visas kategorijas (1., 4., 8., 15. un 16. kategorija) — A) Ziņas par ģeogrāfisko apgabalu

Saiknes veidošanā ietilpstošo dabas faktoru apraksts

Valtellina ir Sondrio provinces daļa un atrodas uz ziemeļaustrumiem no Komo [Como] ezera starp 46. un 46,5. ziemeļu platuma grādu.

Vairākas specifiskas vides iezīmes nosaka vīnkopībai piemērotu klimatisko apstākļu veidošanos. Šī garenvirziena ieleja, kas stiepjas starp Alpiem, ir pilnībā uz dienvidiem vērsta, un gan ziemeļos, gan austrumos to aizsargā Rētijas Alpu kalnu grēda. Ievērojama mīkstinošā ietekme ir arī dienvidrietumos tuvu esošā Komo ezera ūdensguves baseinam.

Šī atrašanās vieta nodrošina to, ka noteiktajā apgabalā ir pastāvīga vēja plūsma vai brīzes, neliels un parasti vienmērīgi visā veģetācijas periodā sadalīts nokrišņu daudzums, kā arī daudz gaismas, ko saņem uz dienvidiem vērstās nogāzes, augsts termiskais gradients (ko nosaka šīm terasēm raksturīgā ievērojamā akmeņu un klinšu drumstalu masa), zems relatīvais mitrums un ievērojamas temperatūras svārstības laikposmā tieši pirms nogatavošanās.

Augsnes galvenokārt ir smilšainas ar daudzām klinšu drumstalām un akmeņiem, kā arī humusu un organisko vielu. Galvenokārt tās ir vāji skābas augsnes. Daudzos gadījumos augsnes dziļums ir samazinājies līdz 40–120 cm.

Saiknes veidošanā ietilpstošo vēsturisko faktoru un cilvēkfaktoru apraksts

Lai gan zemkopības un terašu ierīkošanas vēsturei iespējams izsekot tikai līdz romiešu laikiem, vīnkopība Valtellina apgabalā aizsākusies jau pirmajās ligūru un pēc tam etrusku apdzīvotajās vietās. Par vīnogulāju audzēšanas racionalizāciju un intensifikāciju viduslaikos jāpateicas akmeņkaļu meistaru magistri comacini un benediktiešu mūku kustībai, bet turpmākajos gadsimtos — arī Pelēkajai līgai (tagad Šveices Graubindenes kantons), kas ievērojami veicināja Valtellina vīna tirdzniecību Ziemeļeiropā.

Zemes terašu ierīkošana ir šim apgabalam īpaši raksturīga vīnkopības iezīme. Šādā stāvu kalnu nogāžu apstrādē izpaužas īpaša apmetņu kultūra, kurai līdzīgas izpausmes vērojamas neskaitāmās citās Alpu ielejās. Tomēr Valtellina ir visbūtiskākais un nozīmīgākais šādas kultūras piemērs.

Terašu ierīkošana kalnu pakājēs esošās nogāzēs ļāva apstrādāt tās lauksaimniecības vajadzībām un iekopt tajās kultūraugus, kas nodrošināja vietējo iedzīvotāju iztiku.

Cilvēkfaktors ir būtiski svarīgs vīnkopības un vīndarības praksē, taču tas ir nozīmīgs arī tāpēc, ka lauksaimniecības nozarei ir liela loma zemes hidroģeoloģiskajā aizsardzībā. Tikai 5 % zemes nogruvumu notiek vietās, kur zeme ir apstrādāta un kur tajā ir ierīkotas terases, savukārt vairāk nekā 80 % zemes nogruvumu notiek vietās, kur nav lauksaimniecības radītās aizsardzības. Turklāt tagad pieaugusi informētība par audzēšanas metodēm, kuru mērķis ir apvienot ražību un vides ilgtspēju.

“Alpi Retiche”. 1. kategorija “Vīns” — B) Informācija par produkta kvalitāti un īpašībām

Informācija par produktu īpašo kvalitāti, kas saistāma ar ģeogrāfisko izcelsmi, un saikne ar ģeogrāfiskā apgabala dabu un cilvēkfaktoriem.

Sarkanvīniem ir rubīnsarkana krāsa, svaiga un augļaina smarža, kā arī aromātiska un ar tanīniem viegli piesātināta, taču labi strukturēta garša.

“Novello” tipa sarkanvīniem ir dažādas intensitātes rubīnsarkana krāsa ar vīnam raksturīgu, viegli augļainu aromātu; garša ir svaiga, apaļīga un maiga.

Sārtvīna krāsas intensitāte un tonis atšķiras atkarībā no izmantotās vīndarības metodes, un tā aromāts izceļas ar smalkumu un maigumu, kā arī ar sauso, svaigo un augļaino garšu.

Baltvīni izceļas ar salmdzeltenu krāsu, kurā var būt zaļganas nianses atkarībā no izmantoto šķirņu kombinācijas. Attiecībā uz aromātu tiem ir raksturīgs īpašs aromātisks svaigums un smalkas ziedu notis, savukārt garša lielākoties ir sausa, aromātiska un patīkama, ko lielā mērā nosaka labi līdzsvarotais skābju saturs.

Tā kā kalnu nogāzēs ir atšķirīgs augstums virs jūras līmeņa, augsnes dziļums un slīpums, nosaukums “Alpi Retiche” (IGT) attiecas uz dažāda veida vīniem. Parasti siltākos apgabalos galvenokārt tiek audzētas sarkanogu šķirnes, jo no tām var iegūt vīnus ar labi izteiktu struktūrainību. Turpretī vēsākos apgabalos un apgabalos, kas atrodas visaugstāk virs jūras līmeņa, galvenokārt tiek audzētas baltogu šķirnes vai sārtvīniem paredzētas sarkanogu šķirnes, jo, ņemot vērā temperatūras svārstības šādos apgabalos, ir iespējams ražot vīnus, kuriem raksturīga daudzveidīgums un plašs aromāta nianšu diapazons, kas ir tirgū ļoti augstu vērtētas īpašības.

Ar “Alpi Retiche”IGT apzīmēto vīnu īpašības un kvalitāti ietekmē arī cilvēkfaktori, it sevišķi vīnu ražotāju prasme. Šā apgabala stāvo kalnu reljefa dēļ vidējais saimniecību platības ir diezgan mazas, un tām ir raksturīga sadrumstalotība (mazāk nekā 3000 kvadrātmetru lieli zemesgabali). Šim faktoram ir milzīga ietekme uz vīnogulāju audzēšanas darbam nepieciešamo stundu skaitu — ierīkoto terašu dēļ un tādēļ, ka zemesgabaliem ir grūti piekļūt, nereti tiek pārsniegta robežvērtība 1200 stundas uz hektāru. Nozīmīgākās darbības ir saistītas ar zaļo atzarošanu, augu aizsardzību, ražas novākšanu (tikai ar rokām) un sausā krāvuma akmens mūru atjaunošanas darbiem, kas nepieciešami, lai atjaunotu zemesgabalu labā stāvoklī ārkārtēju notikumu gadījumā.

“Alpi Retiche”. 4. kategorija “Dzirkstošais vīns” un 8. kategorija “Pusdzirkstošais vīns” — B) Informācija par produkta kvalitāti un īpašībām

Informācija par produktu īpašo kvalitāti, kas saistāma ar ģeogrāfisko izcelsmi, un saikne ar ģeogrāfiskā apgabala dabu un cilvēkfaktoriem.

Dzirkstošajam vīnam, ko ražo, izmantojot tradicionālo metodi, ir dažādas intensitātes salmdzeltena krāsa, kurai var būt zeltaina nokrāsa. Smarža ir maiga, izsmalcināta, daudzšķautņaina, ar notīm, kas iegūtas no otrējās raudzēšanas pudelē. Garša ir svaiga, aromātiska, maiga un harmoniska.

Sārtam ir dažādas intensitātes sārta krāsa, kuras nokrāsas atšķiras atkarībā no izmantoto vīnogu veida. Smarža ir maiga, izsmalcināta, daudzšķautņaina, ar notīm, kas iegūtas no otrējās raudzēšanas pudelē. Garša ir svaiga, aromātiska, maiga un harmoniska, un izceļas ar optimālu skābju saturu. Atšķirībā no iepriekš minētā šim vīnam ir izteiktāka struktūrainība.

Pusdzirkstošā kategorija attiecas tikai uz sārtvīnu. Šis vīns izceļas ar svaigumu un dzīvīgumu — oglekļa dioksīda mērenā izdalīšanās padara to patīkamu baudīšanai. Šāda vīna kvalitāti paaugstina modernas vīndarības metodes.

Šo dzirkstošo un pusdzirkstošo vīnu ražošanai labvēlīgus apstākļus nodrošina plašā diennakts temperatūras svārstību amplitūda, kāda vērojama ražas novākšanas laikā. Šis faktors veicina šim apgabalam raksturīgo garšas prekursoru uzkrāšanos, kā arī ļauj vīnogās saglabāt līdzsvaru starp cukuru saturu un skābju saturu, kas ir jo izteiktāki, jo augstāk virs jūras līmeņa atrodas vīndārzs.

Vīnu īpašības un kvalitāti ietekmē arī cilvēkfaktori, jo īpaši vīnu ražotāju prasme. Šā apgabala stāvo kalnu reljefa dēļ vidējais saimniecību platības ir diezgan mazas, un tām ir raksturīga sadrumstalotība (mazāk nekā 3000 kvadrātmetru lieli zemesgabali). Šim faktoram ir milzīga ietekme uz vīnogulāju audzēšanas darbam nepieciešamo stundu skaitu — ierīkoto terašu dēļ un tādēļ, ka zemesgabaliem ir grūti piekļūt, nereti tiek pārsniegta robežvērtība 1200 stundas uz hektāru. Nozīmīgākās darbības ir saistītas ar zaļo atzarošanu, augu aizsardzību, ražas novākšanu (tikai ar rokām) un sausā krāvuma akmens mūru atjaunošanas darbiem, kas nepieciešami, lai atjaunotu zemesgabalu labā stāvoklī ārkārtēju notikumu gadījumā.

“Alpi Retiche”. 15. kategorija “Vīns no vēlīni novāktām, žuvušām vīnogām” un 16. kategorija “Pārgatavu vīnogu vīns” — B) Informācija par kvalitāti

Informācija par produktu īpašo kvalitāti, kas saistāma ar ģeogrāfisko izcelsmi, un saikne ar ģeogrāfiskā apgabala dabu un cilvēkfaktoriem.

Passito Bianco tipa vīnam ir intensīvi dzeltena krāsa ar zeltainu nokrāsu. Smarža ir daudzšķautņaina, komplicēta un intensīva, bet garša — pilnestīga, harmoniska, eleganta, ēteriski piesātināta.

Passito Rosso tipa vīnam ir intensīvi rubīnsarkana krāsa. Smarža ir daudzšķautņaina, atgādina ziedus, bet garša — salda, augļaina, harmoniska un patīkama.

“Vendemmia Tardiva Bianco” tipa vīnam ir salmdzeltena krāsa ar zeltainu nokrāsu. Smarža ir daudzšķautņaina un sarežģīta, ar mineralitātes niansēm, bet garša — pilnestīga, harmoniska, eleganta un patīkama.

“Vendemmia Tardiva Rosso” tipa vīnam ir rubīnsarkana krāsa. Smarža ir intensīva, savdabīga un sarežģīta, bet garša — izteikta, harmoniska un ar tanīniem patīkami piesātināta.

Laika gaitā pieņemtā prakse, kas paredz ražas steidzināšanu, aizvien ir pārvarējusi tehnoloģiskos ierobežojumus, tādējādi apliecinot cilvēka ieguldījumu. Steidzināšanas ilgums ir atkarīgs no laikapstākļiem veģetācijas periodā, kā arī no īpašībām, kādas vīnkopis vēlas vīnam piešķirt. Vīnogu veida izvēle pilnībā paliek vīnkopja ziņā, kurš to izdara, pamatojoties uz mijiedarbību starp vīndārzu, vīnogu īpašībām un vēlamo vīnu.

Iepriekšminēto vīnu ražošanu kopumā veicina ielejas klimatiskās īpašības; tā kā ieleja atrodas garenvirzienā starp Alpiem, tur vienmēr ir vējains, un jo īpaši rudens sezonai ir raksturīgas aukstas naktis, kas ir labi piemērotas žāvējamo vīnogu uzglabāšanai. Laika gaitā iegūtās zināšanas (cilvēkfaktors) apvienojumā ar vides faktoriem ļauj ražot šādus vīnus, kuri gan veido tikai nelielu daļu no kopējās produkcijas, taču lieliski papildina pazīstamākos vīnus.

“Alpi Retiche”. Visas kategorijas (1., 4., 8., 15. un 16. kategorija) — C) Cēloniskās mijiedarbības apraksts

1. kategorija “Vīns”. Augsnes un klimatisko apstākļu dažādība, kā arī vīndaru prasme ļauj pilnībā izmantot šīs kategorijas vīna šķirņu potenciālu. Sarkanvīni parasti ir no siltākiem apgabaliem, kas tiem nodrošina labu struktūrainību, savukārt baltvīnus galvenokārt audzē augstākajos apgabalos.

4. kategorija “Dzirkstošais vīns” un 8. kategorija “Pusdzirkstošais vīns”. Augsnes un klimatisko apstākļu dažādība, kā arī vietējo operatoru gūtā pieredze un modernās vīndarības un ražošanas metodes ļauj pilnībā izmantot to šķirņu potenciālu, kuru vīnogas ir piemērotas pārstrādei dzirkstošajos un pusdzirkstošajos vīnos.

15. kategorija “Vīns no vēlīni novāktām, žuvušām vīnogām” un 16. kategorija “Pārgatavu vīnogu vīns”. Augsnes un klimatisko apstākļu dažādība, kā arī vietējo operatoru gūtā pieredze un modernās vīndarības un ražošanas metodes ļauj pilnībā izmantot to šķirņu potenciālu, kuru vīnogas ir labāk piemērotas žāvēšanai. Ielejas gareniskais novietojums nosaka to, ka ielejā ir pastāvīga vēja plūsma un brīzes un rudenī ir piemēroti apstākļi vīnogu uzglabāšanai.

Visu šo faktoru (gan dabas, gan cilvēka) mijiedarbība palīdz ražot augstas kvalitātes vīnus ar ļoti izteiktu identitāti un īpašībām, kas saistītas ar ražošanas apgabalu.

Tāpēc cēloniskās saiknes pamatā ir produkta īpašā kvalitāte, ko var saistīt ar tā ģeogrāfisko izcelsmi.

9. Būtiski papildu nosacījumi

NAV

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/14209

(1) OV L 347, 20.12.2013., 671. lpp.